Samuel Henrik Antell

Samuel Henrik Antell (25. heinäkuuta 1810 Rantasalmi – 31. lokakuuta 1874 Helsinki) oli suomalainen valtiopäivämies, maaherra ja senaattori, joka sai aatelisarvon. 

Antellin vanhemmat olivat rykmentinkirjuri Samuel Johan Antell ja Maria Elisabet Kyander. Opintonsa päätettyään hän toimi kenraalikuvernöörin kansliassa ja oli Viipurin pormestari 1845–1854. Vuonna 1856 hän sai nimityksen kenraalikuvernöörin kanslian tirehtööriksi ja pystyi asemassaan vaikuttamaan kenraalikuvernööriin kreivi Bergiin. Vuonna 1858 hänestä tuli Uudenmaan läänin kuvernööri ja 1859 salkuton senaattori. Rokassovskin tultua kenraalikuvernööriksi Antell sai siirron Kuopion läänin kuvernööriksi 1862. Antellin työ varsinkin nälkävuosina 1862 ja 1863 oli hyvin arvostettua.Otavan Iso tietosanakirja, Otava 1967, osa 1 p. 543 Hänet nimitettiin jälleen 1866 senaattiin, kansliatoimituskunnan (vuodesta 1869 siviilitoimituskunta) päälliköksi. Antell toimi useissa eri neuvottelukunnissa ja komiteoissa sekä kouluhallituksen jäsenenä 1869-1874. Hänet korotettiin aatelissäätyyn 1866 ja 1873 hän sai salaneuvoksen arvon.  

Antellin ensimmäinen puoliso vuodesta 1840 oli Fanny Alexandra Helena Wallenius (k. 1856) ja toinen vuodesta 1859 vapaherratar Anna Wilhelmina de la Chapelle (k. 1862). Toimitusjohtaja Axel Henrik Antell, toimittaja Edvard Johannes Antell ja eversti Kasten Antell olivat Samuel Henrik Antellin poikia.

Antell oli aatelissäädyssä edustaja valtiopäivillä 1872.Yrjö Kotivuori, Ylioppilasmatrikkeli 1640–1852: Samuel Henrik Antell. Verkkojulkaisu 2005. (Viitattu 18.12.2020)

Lähteet

Luokka:Suomalaiset senaattorit
Luokka: Suomalaiset virkamiehet
Luokka:Viipurin pormestarit ja kaupunginjohtajat
Luokka:Uudenmaan läänin maaherrat
Luokka:Kuopion läänin maaherrat
Luokka:Suomalaiset aateliset
Luokka: Suomen suuriruhtinaskunnan aatelissäädyn valtiopäivämiehet
Luokka:Vuonna 1810 syntyneet
Luokka:Vuonna 1874 kuolleet